laion/Wikipedia-Exotic huggingface dataset:
আমিনা বেগম

নবাবজাদী আমিনা বেগম বাংলার নওয়াব পরিবারের একজন ক্ষমতাশালী নবাবজাদী এবং বাংলার শেষ স্বাধীন নওয়াব নবাব সিরাজ উদ-দৌলার মাতা অর্থাৎ নবাবমাতা বা রাজমাতা ছিলেন। আমিনা বাংলার নবাব আলীবর্দী খানের কনিষ্ঠ কন্যা ছিলেন। তিনি জয়নউদ্দিন আহমদ খানকে বিয়ে করেন। তাদের দুই পুত্র, মির্জা মেহেদী ও সিরাজ উদ-দৌলাহ। তার পিতা তার স্বামী জয়নউদ্দিন খানকে পাটনার নওয়াব নাজিম (গভর্নর) নিযুক্ত করেন। তার স্বামীকে হত্যা করার পর আফগান বিদ্রোহীরা আমিনাকে ধরে নিয়ে যায়। তিনি তার দুই পুত্রের সাথে বন্দী ছিলেন। তারা বাংলার নবাব আলীবর্দী খানকে উদ্ধার করে, যারা আফগানদের বিরুদ্ধে অভিযান চালায়। তার পুত্র সিরাজ বাংলার নবাব হতে চলে আসেন। পলাশীর যুদ্ধে ব্রিটিশ ইস্ট ইন্ডিয়া কোম্পানি এবং তাদের সহকর্মী মীর জাফর সিরাজউদ্দৌলাকে পরাজিত করার পর আমিনা বেগম ও সিরাজের স্ত্রী, কন্যাসহ অন্যান্য পরিবারের সদস্যদের সাথে কারাবন্দী করা হয়। বন্দিদেরকে ১৭৫৮ সালে মুর্শিদাবাদ থেকে ঢাকায় (তারপর জাহাঙ্গীরনগর নামে) নির্বাসিত করা হয় এবং জিনজিরা প্রাসাদে আটকে রাখা হয়। ১৭৬০ সালে মীর জাফরের পুত্র মীরন তাদের মুক্তি দেয়ার কথা বলে মুর্শিদাবাদে ফিরে আসতে বলেন। কিন্তু এটা ছিল তার প্রবঞ্চনা। ঢাকা থেকে নৌকায় ফেরার পথে মীরনের আদেশে তাদের নৌকা ডুবিয়ে দিয়ে আমিনা বেগমকে হত্যা করা হয়। মুর্শিদাবাদের খোশবাগে তার পরিবারের পাশে তাকে সমাহিত করা হয়। Khan, Abdul Majed (২০০৭)। The Transition in Bengal, 1756-75: A Study of Saiyid Muhammad Reza Khan (ইংরেজি ভাষায়)। Cambridge University Press। পৃষ্ঠা 20। আইএসবিএন 9780521049825।
আর্ল হলিম্যান

হেনরি আর্ল হলিম্যান (ইংরেজি: Henry Earl Holliman; জন্ম: ১১ সেপ্টেম্বর ১৯২৮) হলেন একজন মার্কিন অভিনেতা, গায়ক ও সমাজকর্মী। তিনি মূলত ১৯৫০-এর দশক ও ১৯৬০-এর দশকে পশ্চিমা ও নাট্যধর্মী চলচ্চিত্রে চরিত্রাভিনেতা হিসেবে অভিনয় করতেন। তিনি দ্য রেইনমেকার (১৯৫৬) চলচ্চিত্রে অভিনয় করে সেরা চলচ্চিত্র পার্শ্ব অভিনেতা বিভাগে গোল্ডেন গ্লোব পুরস্কার অর্জন করেন এবং ডেল্টা (১৯৯২)-এ অভিনয় করে সেরা টিভি পার্শ্ব অভিনেতা বিভাগে গোল্ডেন গ্লোব পুরস্কারের মনোনয়ন পান। এছাড়া তিনি টেলিভিশন ধারাবাহিক পুলিশ ওম্যান-এ ১৯৭৪ থেকে ১৯৭৮ সাল পর্যন্ত সার্জেন্ট বিল ক্রোলি চরিত্রে অভিনয় করেন। আর্ল হলিম্যান ১৯২৮ সালের ১১ই সেপ্টেম্বর লুইজিয়ানার রিচল্যান্ড প্যারিসের দিল্লিতে জন্মগ্রহণ করেন। তার পিতা তার জন্মের ছয় মাস পূর্বেই মারা যান। দারিদ্রের কারণের তার মাতা তাকে জন্মের সময় দত্তক দিয়ে দেন। তার দত্তক পিতা হেনরি হলিম্যান ও মাতা ভেলমা তার নাম রাখেন হেনরি আর্ল হলিম্যান। তার শৈশব স্বাভাবিক কাটছিল, কিন্তু ১৩ বছর বয়সে তার দত্তক পিতা মারা যান। "Earl Holliman"। গোল্ডেন গ্লোব (ইংরেজি ভাষায়)। হলিউড ফরেন প্রেস অ্যাসোসিয়েশন। সংগ্রহের তারিখ ১১ সেপ্টেম্বর ২০১৮।  লেসজাক, বব (২০১৫)। From Small Screen to Vinyl: A Guide to Television Stars Who Made Records, 1950-2000 (ইংরেজি ভাষায়)। রোম্যান অ্যান্ড লিটলফিল্ড। পৃষ্ঠা ১৫৭। আইএসবিএন 9781442242746। সংগ্রহের তারিখ ১১ সেপ্টেম্বর ২০১৮।  মাহান, বিল (৩১ অক্টোবর ১৯৭১)। "Outside Hollywood: Earl Holliman"। ওকল্যান্ড ট্রিবিউন (ইংরেজি ভাষায়)। সংগ্রহের তারিখ ১১ সেপ্টেম্বর ২০১৮ – নিউজপেপারস.কম-এর মাধ্যমে।  মার্টিন, বব (৪ মার্চ ১৯৭৩)। "Earl Holliman: actor with desire for variety"। ইন্ডিপেন্ডেন্ট প্রেস-টেলিগ্রাম (ইংরেজি ভাষায়)। সংগ্রহের তারিখ ১১ সেপ্টেম্বর ২০১৮ – নিউজপেপারস.কম-এর মাধ্যমে।  উইকিমিডিয়া কমন্সে আর্ল হলিম্যান সংক্রান্ত মিডিয়া রয়েছে। দাপ্তরিক ওয়েবসাইট ইন্টারনেট মুভি ডেটাবেজে আর্ল হলিম্যান  (ইংরেজি)
সিত্তে বন্দর

সিতওয়ে বন্দর বঙ্গোপসাগরে তীরে মায়ানমারের রাখাইন রাজ্যের রাজধানী সিতওয়েতে অবস্থিত, যা ২০১৬ সালে ভারতের দ্বারা নির্মিত একটি গভীর সমুদ্র বন্দর। কালাদান নদীর মোহনায় অবস্থানরত বন্দরটি ভারত ও মিয়ানমারের মধ্যে একটি সহযোগিতামূলক সহযোগিতার অংশ হিসেবে কালাদান মাল্টি-মডাল ট্রানজিট ট্রান্সপোর্ট প্রজেক্টের অংশ হিসেবে নির্মানে এবং ভারত সরকার কর্তৃক $১২০ মিলিয়ন মার্কিন ডলারের অর্থায়ন করা হয়েছে বন্দরটি নির্মানের জন্য। প্রকল্পটি দক্ষিণ-পশ্চিমাঞ্চলীয় মিয়ানমার এবং উত্তর-পূর্ব ভারতে পরিবহন অবকাঠামো উন্নয়নের লক্ষ্যে কাজ করছে। ভারতের প্রস্তাবিত কালাদান মাল্টি-মডাল ট্রানজিট ট্রান্সপোর্ট প্রকল্প মূলত ভারতের উত্তর-পূর্বাঞ্চলীয় রাজ্যগুলিকে একটি বিকল্প রুট সরবরাহের করা। এই সাতটি রাজ্য বাকি ভারতের সঙ্গে কেবলমাত্র ভুটান, নেপাল ও বাংলাদেশ-এর মধ্যবর্তী ভারতীয় ভূখণ্ডের একটি সংকীর্ণ অংশ শিলিগুড়ি করিডোরের মাধ্যমেই যুক্ত। উত্তর-পূর্বের জন্য এই করিডোর মাধ্যমে নির্ধারিত সমস্ত রুটগুলিতে পণ্য পরিবহনে উল্লেখযোগ্য বিলম্ব এবং খরচ বৃদ্ধি পায়। ভারত এই রাজ্যগুলির জন্য বঙ্গোপসাগর থেকে ট্রানজিট পাওয়ার ইচ্ছায় ১৯৭০ সালের পর থেকে সাথে বাংলাদেশের সাথে আলোচনার চেষ্টা করে, কিন্তু বার বার এইসব রাজ্যে জন্য পণ্য পরিবহনের রুট প্রদানে বাংলাদেশ অস্বীকৃত হয়। যদিও ২০২৩ সালে অবশেষে ভারত বঙ্গোপসাগরে অবস্থিত চট্টগ্রাম বন্দর ও মোংলা বন্দর দিয়ে ট্রানজিট সুবিধা পায়। ভারত ও মায়ানমার উভয় দেশের অবকাঠামো ও অর্থনৈতিক উন্নয়নে ত্বরান্বিত করার লক্ষ্যে ৫০০ মিলিয়ন ডলারের কালদান প্রকল্পটি একটি বিকল্প হিসেবে বিবেচিত হয়। এই প্রকল্পে কালাদান নদীর মোহনায় একটি গভীরতাপূর্ণ বন্দর নির্মাণ এবং নদী খনন করে সিতওয়ে থেকে ভারতের মিজোরাম পণ্য পরিবহন করা জন্য নদীপথে নৌযান চালানোর জন্য মায়ানমারের পালেটওয়ায় একটি নদী বন্দর নির্মাণ করা হয়েছে। পণ্য পরিবহনের জন্য চিন রাজ্যের পালেটওয়ার থেকে ভারত ও মায়ানমার সীমান্তে মাইকা পর্যন্ত সড়ক নির্মান করা হচ্ছে। "Construction of Sittwe Port for Kaladan Multiple River Project Starts"। Indo-Burma News। ২০১০-১২-০১। ২০১২-০৪-০১ তারিখে মূল থেকে আর্কাইভ করা। সংগ্রহের তারিখ ২০১১-১০-১৩।  "Hindu Puja Held for Sittwe Port"। Burma News International। ২০১১-০৯-২০। ২০১১-১০-১২ তারিখে মূল থেকে আর্কাইভ করা। সংগ্রহের তারিখ ২০১১-১০-১৩।  "চট্টগ্রাম ও মোংলা বন্দর ব্যবহারের সুযোগ পেল ভারত"। সময় টিভি।
ঢাকা–চট্টগ্রাম উচ্চগতির রেলপথ

ঢাকা–চট্টগ্রাম উচ্চগতির রেলপথ একটি প্রস্তাবিত উচ্চগতির রেল লাইন, যা বাংলাদেশের বন্দরনগরী চট্টগ্রামকে রাজধানী শহর ঢাকার সাথে সংযোগ স্থাপন করবে। এটি বাংলাদেশের প্রথম উচ্চগতির রেল লাইন হবে। প্রকল্পটি নির্মাণে ৳৫০ হাজার কোটি টাকা ($১৬ বিলিয়ন মার্কিন ডলার) ব্যয় করা হবে। যদি এই পরিষেবাটি চালানো হয় তবে বর্তমান ৫-৭ ঘণ্টা রেল যাত্রাটি এক থেকে দেড় ঘণ্টা বা দুই ঘণ্টায় নেমে আসবে। এই উচ্চগতির ট্রেন প্রতি ঘণ্টায় ২০০ কিলোমিটারের সর্বাধিক গতিতে চালানো হবে নির্মিত রেলপথে। বাংলাদেশের বর্তমান আন্তঃনগর ট্রেনের সর্বোচ্চ গতি প্রতি ঘণ্টায় ৭০ কিলোমিটার। ৩১ মে ২০১৮ সালে, বাংলাদেশ রেলওয়ে চীন রেলওয়ে ডিজাইনার করপোরেশন এবং মজুমদার এন্টারপ্রাইজেসের সাথে একটি চুক্তি স্বাক্ষরিত করেছে। প্রস্তাবিত উচ্চগতির রেলপথের নকশা এবং সম্ভাব্যতা যাচাই করতে এই চুক্তিটি করা হয়েছে। এই চুক্তি অনুযায়ী, ২০১৯ সালের ডিসেম্বরের মধ্যে ১০২.১০ কোটি টাকায় সম্ভাব্যতা যাচাই এবং নকশার কাজ সম্পন্ন হবে। বাংলাদেশ সরকার এই খরচ বহন করবে। পরিকল্পনা অনুসারে, এই উচ্চগতির রেল লাইনটি টঙ্গী-ভৈরবের পরিবর্তে নারায়ণগঞ্জ হয়ে যাবে। বর্তমান ঢাকা-চট্টগ্রাম ট্রেন লাইনের দৈর্ঘ্য ৩২০ কিলোমিটার। তবে, প্রস্তাবিত ঢাকা-চট্টগ্রাম উচ্চ গতির রেল লাইনের দৈর্ঘ্য ২৩০ কিলোমিটার। ঢাকা-কুমিল্লা/লাকসাম-চট্টগ্রাম রেল পথের থেকে নতুন রেলপথের দৈর্ঘ্য প্রায় ৯১ কিলোমিটারে কমে যাবে। ঢাকা-চট্টগ্রাম রেলপথে উচ্চ গতির ট্রেন চালু হওয়ার পর দুই ঘণ্টার মধ্যে ৫০ হাজারেরও বেশি যাত্রী প্রতিদিন জাতীয় রাজধানী ঢাকা ও বন্দর শহর চট্টগ্রামের মধ্যে চলাচল করতে পারবে। "আসছে ঢাকা-চট্টগ্রাম হাই-স্পিড ট্রেন, পৌঁছানো যাবে ২ ঘণ্টায়!"। bangla.dhakatribune.com। ২১ জুলাই ২০১৮। ১০ সেপ্টেম্বর ২০১৮ তারিখে মূল থেকে আর্কাইভ করা। সংগ্রহের তারিখ ১০ সেপ্টেম্বর ২০১৮।  "High-speed train planned for Dhaka-Chittagong route"। www.dhakatribune.com। ২০ জুলাই ২০১৮। সংগ্রহের তারিখ ১০ সেপ্টেম্বর ২০১৮।  "দেড় ঘণ্টায় ঢাকা থেকে চট্টগ্রাম, সমীক্ষার চুক্তি সই"।  "Bangladesh to test high-speed rail feasibility on key route"।  "Contract signed for feasibility study of high speed train"। www.thedailystar.net। ৫ জুন ২০১৮। সংগ্রহের তারিখ ১০ সেপ্টেম্বর ২০১৮।  "Dhaka-Chittagong high-speed rail link likely by 2022"।  "Dhaka-Ctg bullet train on the cards"। www.thedailystar.net। ১ জুন ২০১৮। সংগ্রহের তারিখ ১০ সেপ্টেম্বর ২০১৮।  "Dhaka-Chittagong high speed trains to ferry 50,000 passengers daily"। www.newagebd.net। ১৭ জুলাই ২০১৮। সংগ্রহের তারিখ ১০ সেপ্টেম্বর ২০১৮।
ভার্জিনিয়া ম্যাডসেন

ভার্জিনিয়া জি. ম্যাডসেন (ইংরেজি: Virginia G. Madsen; জন্ম: ১১ সেপ্টেম্বর ১৯৬১) হলেন একজন মার্কিন অভিনেত্রী ও প্রযোজক। ক্লাস (১৯৮৩) দিয়ে তার চলচ্চিত্রে অভিষেক হয়, যা তার নিজ শহর শিকাগোতে চিত্রায়িত হয়। তিনি পরে লস অ্যাঞ্জেলেসে চলে যান এবং ১৯৮৪ সালে ডেভিড লিঞ্চের বিজ্ঞান কল্পকাহিনীমূলক চলচ্চিত্র ডান-এ প্রিন্সেস ইরুলান চরিত্রে অভিনয় করেন। তিনি কয়েকটি কিশোর চলচ্চিত্র - ইলেকট্রিক ড্রিমস (১৯৮৪), মডার্ন গার্লস (১৯৮৬) ও ফায়ার উইথ ফায়ার (১৯৮৬)-এ অভিনয় করেন। তিনি ভীতিপ্রদ চলচ্চিত্র ক্যান্ডিম্যান (১৯৯২)-এ হেলেন লাইল এবং আলেকজান্ডার পেইনের সাইডওয়েস (২০০৪)-এ মায়া চরিত্রে অভিনয় করে পরিচিতি অর্জন করেন। সাইডওয়েস ছবিতে তার কাজের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কার ও গোল্ডেন গ্লোব পুরস্কারের মনোনয়নসহ একাধিক পুরস্কার অর্জন করেন। তার অভিনীত অন্যান্য চলচ্চিত্র হল লং গন (১৯৮৭), গথাম (১৯৮৮), দ্য হট স্পট (১৯৯০), ঘোস্টস অব মিসিসিপি (১৯৯৬), দ্য রেইনমেকার (১৯৯৭), আ প্রেইরি হোম কম্প্যানিয়ন (২০০৬), দি অস্ট্রোনাট ফারমার (২০০৭), দ্য হন্টিং ইন কানেটিকাট (২০০৯), রেড রাইডিং হুড (২০১১) এবং অল দ্য ওয়াইল্ডারনেস (২০১৪)। "Virginia Madsen"। টিভি গাইড (ইংরেজি ভাষায়)। সংগ্রহের তারিখ ১১ সেপ্টেম্বর ২০১৮।  উইকিমিডিয়া কমন্সে ভার্জিনিয়া ম্যাডসেন সংক্রান্ত মিডিয়া রয়েছে। দাপ্তরিক ওয়েবসাইট অলমুভিতে ভার্জিনিয়া ম্যাডসেন ইন্টারনেট মুভি ডেটাবেজে ভার্জিনিয়া ম্যাডসেন  (ইংরেজি) রটেন টম্যাটোসে ভার্জিনিয়া ম্যাডসেন (ইংরেজি)
টারাজি পি. হেনসন

টারাজি পেন্ডা হেনসন (ইংরেজি: Taraji Penda Henson; জন্ম: ১১ সেপ্টেম্বর ১৯৭০) হলেন মার্কিন অভিনেত্রী, গায়িকা ও লেখিকা। তিনি হাওয়ার্ড বিশ্ববিদ্যালয়ে অভিনয় বিষয়ে পাঠগ্রহণ করেন এবং কয়েকটি টেলিভিশন ধারাবাহিক অনুষ্ঠানে অতিথি চরিত্রে কাজ করার পর বেবি বয় (২০০১) চলচ্চিত্র দিয়ে হলিউড কর্মজীবন শুরু করেন। তিনি হাসল অ্যান্ড ফ্লো (২০০৫) ছবিতে একজন যৌনকর্মী চরিত্রে এবং ডেভিড ফিঞ্চারের দ্য কিউরিয়াস কেইস অফ বেঞ্জামিন বাটন (২০০৮) ছবিতে এক অসক্ষম শিশুর একক মাতা চরিত্রে অভিনয় করে প্রশংসিত হন। দ্য কিউরিয়াস কেইস অফ বেঞ্জামিন বাটন ছবিতে কাজ করার জন্য শ্রেষ্ঠ পার্শ্ব অভিনেত্রী বিভাগে অস্কার ও স্ক্রিন অ্যাক্টরস গিল্ড ও ক্রিটিকস চয়েস চলচ্চিত্র পুরস্কারের মনোনয়ন লাভ করেন। ২০১৬ সালে টাইম সাময়িকী বিশ্বের সবচেয়ে প্রভাবশালী ১০০ ব্যক্তিদের একজন হিসেবে তার নাম অন্তর্ভুক্ত করে। একই বছর তিনি তার আত্মজীবনী অ্যারাউন্ড দ্য ওয়ে গার্ল প্রকাশ করে, যা নিউ ইয়র্ক টাইমসে সর্বোচ্চ বিক্রিত বই ছিল। "Taraji P. Henson"। বায়োগ্রাফি (ইংরেজি ভাষায়)। এঅ্যান্ডই টেলিভিশন নেটওয়ার্কস। সংগ্রহের তারিখ ১১ সেপ্টেম্বর ২০১৮।  "Around the Way Girl: A Memoir"। বার্নস অ্যান্ড নোবেল (ইংরেজি ভাষায়)। সংগ্রহের তারিখ ১১ সেপ্টেম্বর ২০১৮।  উইকিমিডিয়া কমন্সে টারাজি পি. হেনসন সংক্রান্ত মিডিয়া রয়েছে। ইন্টারনেট মুভি ডেটাবেজে টারাজি পি. হেনসন  (ইংরেজি) টুইটারে টারাজি পি. হেনসন
আমজাদ খান

আমজাদ খান (১২ই নভেম্বর, ১৯৪০ - ২৭শে জুলাই, ১৯৯২) একজন জনপ্রিয় ভারতীয় চলচ্চিত্র অভিনেতা এবং পরিচালক। তিনি ২০ বছরের কর্মজীবনে ১৩০-টির বেশি চলচ্চিত্রে কাজ করেছেন। হিন্দি ভাষার চলচ্চিত্রে তিনি মূলত খলনায়ক চরিত্রে অভিনয় করতেন। ১৯৪০ সালে তিনি বোম্বাই এক পশতুন পরিবারে জন্ম নেন।তার বাবা ছিলেন জয়ন্ত যিনি ছিলেন তৎকালীন বলিউডি চলচ্চিত্রের পরিচিত মুখ। ১৯৭৬ সালে আমজাদ খান মুম্বাই-গোয়া হাইওয়েতে দুর্ঘটনার কবলে পড়েন। তিনি গোয়াহ যাচ্ছিলেন দ্য গ্রেট গ্যাম্বলার সিনেমার শুটিং এর জন্য। সিরিয়াস ইঞ্জুরির দরুন তাকে কোমায় চলে যেতে হয়েছিল কিন্তু,তিনি রিকভার করেন। কিন্তু,কোমায় থাকার সময়ে নেওয়া ওষুধের পার্শ্বপ্রতিক্রিয়া তাকে স্থূলকায় করে তোলে। এর দরুন ১৯৯২ সালে তিনি হৃদযন্ত্রের ক্রিয়া বন্ধ হয়ে মৃত্যুবরণ করেন। "Obituary: Amjad Khan"। The Independent (ইংরেজি ভাষায়)। ২৬ আগস্ট ১৯৯২।  "Remember the old baddies?"। MSN India। ৫ ফেব্রুয়ারি ২০১২ তারিখে মূল থেকে আর্কাইভ করা। সংগ্রহের তারিখ ৪ ফেব্রুয়ারি ২০১২।  "Gabbar Singh"। Timesofindia.indiatimes.com। সংগ্রহের তারিখ ২০১২-০৪-৩০।  "Tragic Nostalgia"। The Times of India। ৪ জুন ২০১২। সংগ্রহের তারিখ ২৫ মার্চ ২০১৭।  ""I was confident my marriage would never break""। Filmfare। ২৭ জুলাই ২০১৫। সংগ্রহের তারিখ ২৫ মার্চ ২০১৭।  "Amitabh and the Goa Connect"। The Navhind Times। ১৯ নভেম্বর ২০১৪। সংগ্রহের তারিখ ২৫ মার্চ ২০১৭।  ইন্টারনেট মুভি ডেটাবেজে Amjad Khan (ইংরেজি)
শঙ্খনীল কারাগার

শঙ্খনীল কারাগার বাংলাদেশী লেখক হুমায়ূন আহমেদের একটি সমকালীন উপন্যাস। এটি ১৯৭৩ সালে প্রকাশিত হয়। উপন্যাসের কথক ‘খোকা’। তারা ছয় ভাইবোন। তার বড় বোন রাবেয়া। তার বাবা আর রাবেয়ার বাবা ভিন্ন দুই ব্যক্তি। রাবেয়ার মায়ের আগে এক ধনীর সাথে বিয়ে হয়েছিল। সেই পরিবারে জন্মায় রাবেয়া। রাবেয়ার বাবার সাথে রাবেয়ার মায়ের ছাড়াছাড়ি হয়ে যায়। রাবেয়ার মায়ের বাবার বাড়ি অভিজাত শ্রেণীর। রাবেয়ার মায়ের জীবন, রূপলাবণ্য সবই ছিল বড়লোকি। তিনি ভালো গান করতে জানতেন। তার বাবার বাড়ি আশ্রয় নেন গরীব শিক্ষার্থী আজহার হোসেন। একদিন তিনি রাবেয়ার মায়ের মুখে গান শুনে তার প্রেমে পড়ে যান। তার কয়েকমাস বাদে রাবেয়ার মায়ের সাথে বিয়ে হয় তার। রাবেয়ার মা তার বাবার বাড়ির সবকিছু ছেড়ে আজহার সাহেবের সংসারে যান। দীর্ঘ ২৩বছরের সংসারে একে একে খোকা ও তার বাকি চার ভাইবোন জন্মায়। সবচেয়ে ছোট মেয়ে নিনুর জন্মের সময় মারা যান খোকার মা। খোকার মা যেহেতু জন্মগত অভিজাত শ্রেণীর এবং খোকার বাবা যেহেতু দরিদ্র ঘরের ছেলে সেহেতু খোকার মায়ের সাথে তার অন্তরঙ্গ হতো না। তবুও তিনি পছন্দ এবং সম্মান করতেন তার স্ত্রীকে। কিন্তু তার স্ত্রী থাকতেন চুপচাপ, গম্ভীর। রাবেয়া ছাড়া তার অন্যান্য সন্তানরাও তার স্নেহ পায়নি তেমন। তার মনে খুব দুঃখ থাকতো লুকিয়ে। সেজন্যই গানপাগলী হয়েও তিনি সংসারে ২৩ বছরের জীবনে আর কখনও গান করেন নি। খোকা তার ছোটখালার মেয়ে কিটকিকে ভালোবাসতো। কিটকিও খোকাকে ভালোবাসতো। কিন্তু তারা সপরিবারে পাঁচবছরের জন্য ম্যানিলায় যায়। সেখান থেকে একসময় ফিরে আসে, কিন্তু তার সাথে খোকার বিয়ে হয় না। খোকার ছোটবোন রুনু বিয়ের আসরে বসলেও তার বিয়া হয় না মনের মানুষের সাথে। সে দুঃখে মানসিক ভারসাম্য হারিয়ে অসুস্থ হয়ে মারা যায়। রাবেয়ারও বিয়ে হয় না। কারণ তার গায়ের রং কালো। খোকার ছোট ভাই মন্টু লেখাপড়ায় অমনোযোগী। কিন্তু সে একজন কবি। তার চমৎকার সব কবিতা ছাপা হতো পত্রিকায়। এভাবেই দিন চলে যেতে থাকে তাদের। কাছের মানুষগুলো ধীরে ধীরে দূরে সরে যেতে থাকে। রাবেয়া শহরের এক মহিলা হোস্টেলের সুপারিন্টেনডেন্ট হয়ে পরিবার থেকে কিছুটা দূরে চলে যায়। মন্টুও তার সদ্য যৌবনের বিভিন্ন কাজে ব্যস্ত হয়ে পড়ে। আর খোকা ক্রমেই পুরানো দিনের প্রাচুর্যের স্মৃতি অন্তরে জমিয়ে রেখে নিঃসঙ্গতার বেদনায় ডুবতে থাকে। খোকা (কথক) রাবেয়া মন্টু রুনু ঝুনু কিটকি নিনু ওভারশীয়ার কাকু সুহাসিনী মাসি শিরিন সুলতানা (খোকার মা) খোকার ছোটখালা খোকার বড়মামা, মনসুর আজহার হোসেন (খোকার বাবা) আবিদ হোসেন (রাবেয়ার আসল বাবা) শঙ্খনীল কারাগার ১৯৯২ সালে মুক্তিপ্রাপ্ত বাংলাদেশী বাংলা ভাষার সামাজিক চলচ্চিত্র। প্রখ্যাত বাংলাদেশী সাহিত্যিক হুমায়ূন আহমেদের উপন্যাস শঙ্খনীল কারাগার অবলম্বনে চলচ্চিত্রটি পরিচালনা করেছেন মুস্তাফিজুর রহমান। মধ্যবিত্ত সমাজের গল্প নিয়ে নির্মিত এই চলচ্চিত্রে অভিনয় করেছেন ডলি জহুর, আসাদুজ্জামান নূর, সুবর্ণা মুস্তাফা, চম্পা। চলচ্চিত্রটি শ্রেষ্ঠ চলচ্চিত্রসহ চারটি বিভাগে জাতীয় চলচ্চিত্র পুরস্কার অর্জন করে। "চলচ্চিত্রে হুমায়ূন, হুমায়ূনের চলচ্চিত্র"। দেশে বিদেশে। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৪ মে ২০১৬।  "হুমায়ুন আহমেদ এর শঙ্খনীল কারাগার ছবির কিছু কথা"। আমার ব্লগ। ২০ জুলাই ২০১৩। ২৫ আগস্ট ২০১৩ তারিখে মূল থেকে আর্কাইভ করা। সংগ্রহের তারিখ ২৪ মে ২০১৬।  "মাছরাঙ্গায় শঙ্খনীল কারাগার"। সাতদিন। ১৯ জুলাই ২০১৫। ২৭ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ২৪ মে ২০১৬।  হুমায়ূন আহমেদ প্রবেশদ্বার গুগলরিডসে শঙ্খনীল কারাগার রকমারি.কমে শঙ্খনীল কারাগার গুডরিড্‌সে শঙ্খনীল কারাগার
ছাগলনাইয়া পৌরসভা

ছাগলনাইয়া পৌরসভা বাংলাদেশের ফেনী জেলার অন্তর্গত একটি নগরভিত্তিক স্থানীয় সরকার সংস্থা, যেটি ছাগলনাইয়া শহরকে পরিচালনা এবং নাগরিক সুযোগ-সুবিধা প্রদান করে থাকে। ২০০২ সালে পৌরসভাটি প্রতিষ্ঠিত হয়। বর্তমানে এটি একটি 'ক' শ্রেণীর পৌরসভা। ছাগলনাইয়া পৌরসভার আয়তন ২৫.৩০ বর্গ কিলোমিটার। ২০১১ সালের আদমশুমারি অনুযায়ী ছাগলনাইয়া পৌরসভার মোট জনসংখ্যা ৪৫,১৭৭ জন। ছাগলনাইয়া উপজেলার মধ্যাংশে ছাগলনাইয়া পৌরসভার অবস্থান। এ পৌরসভার উত্তরে মহামায়া ইউনিয়ন, পশ্চিমে পাঠাননগর ইউনিয়ন, দক্ষিণে রাধানগর ইউনিয়ন এবং পূর্বে ভারতের ত্রিপুরা প্রদেশ অবস্থিত। ছাগলনাইয়া পৌরসভায় ৯টি ওয়ার্ড রয়েছে। এ পৌরসভার প্রশাসনিক কার্যক্রম ছাগলনাইয়া থানার আওতাধীন। এটি জাতীয় সংসদের ২৬৫নং নির্বাচনী এলাকা ফেনী-১ এর অংশ। বর্তমান পৌর মেয়র: মোহাম্মদ মোস্তফা ছাগলনাইয়া উপজেলা ছাগলনাইয়া থানা ফেনী জেলা "ছাগলনাইয়া পৌরসভা ক শ্রেনীতে উওীর্ণ:তিন বছরে অর্ধ শতাধিক সড়ক পাকাকরণ ও ড্রেনেজ ব্যবস্থার ব্যাপক উন্নয়ন"। দৈনিক ইনকিলাব। সংগ্রহের তারিখ ২০২০-০১-২৮।  "এক নজরে৷ ছাগলনাইয়া পৌরসভা"। ২৮ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২০২০-০১-২৮।  "ছাগলনাইয়া শহরের জনসংখ্যা ও আয়তন"। সংগ্রহের তারিখ ২০১৯-১০-০৩।  "ছাগলনাইয়া শহরের পৌরসভার মেয়র"। News24.com। সংগ্রহের তারিখ ২০১৯-১০-০৩। [স্থায়ীভাবে অকার্যকর সংযোগ]
ছাগলনাইয়া থানা

ছাগলনাইয়া থানা বাংলাদেশের ফেনী জেলার অন্তর্গত ছাগলনাইয়া উপজেলার একটি থানা। ছাগলনাইয়া উপজেলার ১টি পৌরসভা ও ৫টি ইউনিয়নের প্রশাসনিক কার্যক্রম ছাগলনাইয়া থানার আওতাধীন। পৌরসভা ছাগলনাইয়া ইউনিয়নসমূহ ৫নং মহামায়া ৬নং পাঠাননগর ৮নং রাধানগর ৯নং শুভপুর ১০নং ঘোপাল ছাগলনাইয়া উপজেলা ফেনী জেলা "সংরক্ষণাগারভুক্ত অনুলিপি"। ১৭ জুন ২০২২ তারিখে মূল থেকে আর্কাইভ করা। সংগ্রহের তারিখ ৪ মে ২০২২।  http://police.chhagalnaiya.feni.gov.bd/ দাপ্তরিক ওয়েবসাইট
ছাগলনাইয়া ইউনিয়ন

ছাগলনাইয়া বাংলাদেশের ফেনী জেলার অন্তর্গত ছাগলনাইয়া উপজেলার একটি সাবেক ইউনিয়ন। ছাগলনাইয়া ইউনিয়ন ছিল ছাগলনাইয়া উপজেলার ৭নং ইউনিয়ন পরিষদ। এ ইউনিয়নের সম্পূর্ণ অংশজুড়ে ছাগলনাইয়া পৌরসভা গঠিত হওয়ায় বর্তমানে ইউনিয়ন পরিষদ কার্যক্রম বিলুপ্ত হয়ে গেছে। ছাগলনাইয়া পৌরসভা ছাগলনাইয়া উপজেলা
মহামায়া ইউনিয়ন

মহামায়া বাংলাদেশের ফেনী জেলার অন্তর্গত ছাগলনাইয়া উপজেলার একটি ইউনিয়ন। ব্রিটিশ শাসনামলের আনুমানিক ১৯৪৩ সালে ফেনী জেলার অধীনে বর্তমান ছাগলনাইয়া উপজেলা সংলগ্নে মহামায়া ইউনিয়ন গঠিত হয়। ঐ সময়ে ইউনিয়ন চেয়ারম্যানকে গ্রাম প্রেসিডেন্ট বলাহত। ১৯৫০ সালে পাকিস্তান শাসনামলে গ্রাম প্রেসিডেন্ট এর পদকে ইউনিয়ন চেয়ারম্যান পদবী ঘোষণা করা হয়। ১৯৬৭ সালে তৎকালীন পাকিস্তান মহকুমা জুরি বোর্ড এর সদস্য : আবদুল গনি চৌধুরী প্রথম ইউনিয়ন পরিষদ চেয়াম্যান মনোনীত হন এবং তিনিই মুক্তিযুদ্ধ চলাকালে অত্র ইউনিয়নের চেয়ারম্যান ছিলেন। মহামায়া ইউনিয়নের নাম নিয়ে দুটি জনশ্রুতি রয়েছে, পুর্বে ঘোপাল ইউনিয়ন এর অধিকাংশ গ্রামে হিন্দুদের আধিপত্য ছিল। মহামায়ায় তখন পাল রাজাদের আধিপত্য ছিল। তাদেরই কারো নাম অনুসারে অত্র ইউনিয়নের নাম প্রস্তাব করা হয় এবং পরবর্তীতে ঐ নাম অনুসারে মহামায়া ইউনিয়নের নামকরণ করা হয়েছে বলে ধারণা করা হয় । এ ইউনিয়নের আয়তন ১৪বর্গ কিঃ মিঃ। মোট জনসংখ্যা ৪৭৮২৩, যেখানে নারী ২৯৯৪৯ এবং পুরুষ ১৭৮৭৪ জন। ছাগলনাইয়া উপজেলার সর্ব-উত্তরে মহামায়া ইউনিয়নের অবস্থান। এ ইউনিয়নের দক্ষিণে ছাগলনাইয়া পৌরসভা, পশ্চিমে পাঠাননগর ইউনিয়ন ও ফুলগাজী উপজেলার জিএমহাট ইউনিয়ন, উত্তরে ফুলগাজী উপজেলার আমজাদহাট ইউনিয়ন এবং পূর্বে ভারতের ত্রিপুরা প্রদেশ অবস্থিত। মহামায়া ইউনিয়ন ছাগলনাইয়া উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম ছাগলনাইয়া থানার আওতাধীন। এটি জাতীয় সংসদের ২৬৫নং নির্বাচনী এলাকা ফেনী-১ এর অংশ। মহামায়া ইউনিয়নে ৫ টি মৌজা কে ০৮ টি গ্রামে বিভক্ত করে ৯ টি ওয়ার্ডে ভাগ করা হয়েছে। মহামায়া ইউনিয়নে শিক্ষার হার শতকরা ৬৪ ভাগ। আলহাজ্ব আব্দুল হক চৌধুরী বিশ্ববিদ্যালয় কলেজ চাঁদগাজী হাই স্কুল অ্যান্ড কলেজ নুরুন নেওয়াজ উচ্চ বিদ্যালয় চাঁদগাজী হাই স্কুল অ্যান্ড কলেজ জমিলা খাতুন চৌধুরী উচ্চ বিদ্যালয় পূর্ব দেবপুর উচ্চ বিদ্যালয় ৪টি ১৩টি প্রায় ৬টি ক্যাপ্টেন লিক সড়ক (ছাগলনাইয়া-বক্সমাহমুদ সড়ক) ছাগলনাইয়া উপজেলা হতে ৫.২৫ কি.মি. উত্তরে এবং ফেনী সদর হতে ১৯ কি.মি. পূর্ব-উত্তরে। মুহুরী নদী, ইউনিয়নের পশ্চিমে সীমানা নির্দেশক এবং উত্তর থেকে দক্ষিণে প্রবাহিত। কচুর খাল মহামায়া খাল ফুলছড়ি খাল গুনিয়া খাল চাঁদগাজী বাজার মনুরহাট বক্তারহাট চাঁদগাজী ভূইয়া মসজিদ আলহাজ্ব আবদুল হক চৌধুরী বিশ্ববিদ্যালয় কলেজ শহিদ মিনার শাহজাহান মিনু , চেয়ারম্যান (২০২১-বর্তমান) ছাগলনাইয়া উপজেলা ছাগলনাইয়া থানা ফেনী জেলা "মহামায়া ইউনিয়ন"। বাংলাদেশ সরকার। বাংলাদেশ: বাংলাদেশ সরকার। সংগ্রহের তারিখ ২৯ মে ২০২২।  উদ্ধৃতি ত্রুটি: <ref> ট্যাগ বৈধ নয়; আলাদা বিষয়বস্তুর সঙ্গে "Union Govt site" নামটি একাধিক বার সংজ্ঞায়িত করা হয়েছে মহামায়া ইউনিয়ন ভূমি অফিস
পাঠাননগর ইউনিয়ন

পাঠাননগর বাংলাদেশের ফেনী জেলার অন্তর্গত ছাগলনাইয়া উপজেলার একটি ইউনিয়ন। প্রায় ৭০০০০। [তথ্যসূত্র প্রয়োজন] ছাগলনাইয়া উপজেলার সর্ব-পশ্চিমে পাঠাননগর ইউনিয়নের অবস্থান। এ ইউনিয়নের পূর্বে মহামায়া ইউনিয়ন, ছাগলনাইয়া পৌরসভা ও রাধানগর ইউনিয়ন; দক্ষিণে ফেনী সদর উপজেলার মোটবী ইউনিয়ন; পশ্চিমে ফেনী সদর উপজেলার কাজিরবাগ ইউনিয়ন ও ফুলগাজী উপজেলার আনন্দপুর ইউনিয়ন এবং উত্তরে ফুলগাজী উপজেলার জিএমহাট ইউনিয়ন অবস্থিত। পাঠাননগর ইউনিয়ন ছাগলনাইয়া উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম ছাগলনাইয়া থানার আওতাধীন। এটি জাতীয় সংসদের ২৬৫নং নির্বাচনী এলাকা ফেনী-১ এর অংশ। ছাগলনাইয়া উপজেলায় মাদ্রাসা ও সাধারণ শিক্ষা ব্যবস্থা বিদ্যমান। অত্র এলাকায় কোন কলেজ নেই। ছলেমা নজির উচ্চ বিদ্যালয়। পাঠাননগর নুরুল হক উচ্চ বিদ্যালয়। দুলুমা আজিম উচ্চ বিদ্যালয়। আলী আকবর উচ্চ বিদ্যালয়। অগ্রণী উচ্চ বিদ্যালয়। হরিপুর এ.এস. এম. আলম ইসলামিয়া দাখিল মাদ্রাসা হরিপুর কামাল উদ্দিন মজিদিয়া ইসলামিয়া আলিম মাদরাসা পাঠাননগর আমিনিয়া ফাজিল ডিগ্রি মাদরাসা। চাঁদপুর ইসলামিয়া দাখিল মাদরাসা। দাইয়া বিবি আজিম উদ্দিন ইসলামিয়া আলিম মাদ্রাসা। পুরাতন ঢাকা-চট্টগ্রাম মহাসড়ক (বর্তমান ছাগলনাইয়া-ফেনী সড়ক) ইউনিয়নের উত্তর-পূর্ব পাশ দিয়ে মুহুরী নদী প্রবাহিত পাঠাননগর বাজার বাংলা বাজার কাচারি বাজার দাইয়া বিবি বাজার নুরানি বাজার ছাগলনাইয়া উপজেলা ছাগলনাইয়া থানা ফেনী জেলা
রাধানগর ইউনিয়ন, ছাগলনাইয়া

রাধানগর বাংলাদেশের ফেনী জেলার অন্তর্গত ছাগলনাইয়া উপজেলার একটি ইউনিয়ন। ২০১১ সালের আদম শুমারি অনুযায়ী, পুরুষ ১৭৬৭৩ জন,নারী ১৫৩৩৩ জন এবং মোট জনসংখ্যা ৩৩০০৬জন। ছাগলনাইয়া উপজেলার মধ্যাংশে রাধানগর ইউনিয়নের অবস্থান। এ ইউনিয়নের উত্তরে ছাগলনাইয়া পৌরসভা; পশ্চিমে পাঠাননগর ইউনিয়ন, ফেনী সদর উপজেলার মোটবী ইউনিয়ন ও ফাজিলপুর ইউনিয়ন; দক্ষিণে শুভপুর ইউনিয়ন এবং পূর্বে ভারতের ত্রিপুরা প্রদেশ অবস্থিত। রাধানগর ইউনিয়ন ছাগলনাইয়া উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম ছাগলনাইয়া থানার আওতাধীন। এটি জাতীয় সংসদের ২৬৫নং নির্বাচনী এলাকা ফেনী-১ এর অংশ। দক্ষিণ আধার মানিক উত্তর অধার মানিক পূর্ব ছাগলনাইয়া পূর্ব মধুগ্রাম পশ্চিম মধুগ্রাম মোকামিয়া জুজার গ্রাম ০৮ নং রাধানগর ইউনিয়ন রাধানগর উচ্চ বিদ্যালয় জিনারহাট বহুমুখী উচ্চ বিদ্যালয় আনোয়ারা বেগম সরকারী বালিকা বিদ্যালয় আজমেরী বেগম সরকারী প্রাথমিক বিদ্যা নিকেতন। শহীদ জিয়া ইসলামিয়া সিনিয়র আলিম মাদ্রাসা পূর্ব মধুগ্রাম দারুল উলূম ইসলামিয়া মাদ্রাসা পূর্ব মধুগ্রাম হাফেজিয়া মাদ্রাসা জিনারহাট ফাজিল মাদ্রাসা মূলত রিক্সা,সিএনজি এ এলাকার প্রধান পরিবহন ব্যবস্থা। পুরাতন ঢাকা-চট্টগ্রাম মহাসড়ক ছাগলনাইয়া-বারইয়ারহাট সড়ক ছাগলনাইয়া-পুরাতন মুহুরীগন্জ সড়ক মধু চরা খাল (indobangla) ক্যানেল জঙ্গল মিয়া রাস্তার মাথা রাধানগর বাজার রাধানগর-কৃষ্ণনগর সীমান্ত হাট জঙ্গল মিয়া বাজার রাধানগর-কৃষ্ণনগর সীমান্ত হাট শমসের গাজী দিঘী বাঁশের কেল্লা শুভপুর মোশাররফ হোসেন(চেয়ারম্যান) সালা উদ্দীন(মেম্বার) রাহেলা আক্তার (মহিলা মেম্বার ) জংগলমিয়া রাস্তার মাথা ছাগলনাইয়া উপজেলা ছাগলনাইয়া থানা ফেনী জেলা http://radhanagarup.feni.gov.bd টেমপ্লেট:রাধানগর ইউনিয়ন
শুভপুর ইউনিয়ন, ছাগলনাইয়া

শুভপুর ইউনিয়ন বাংলাদেশের ফেনী জেলার অন্তর্গত ছাগলনাইয়া উপজেলার একটি ইউনিয়ন। আয়তন ১৪.৭০ বর্গকিঃমিঃ। শুভপুর ইউনিয়নের মোট জনসংখ্যা ৩০২৮৮ জন। ছাগলনাইয়া উপজেলার দক্ষিণাংশে শুভপুর ইউনিয়নের অবস্থান। এ ইউনিয়নের উত্তরে রাধানগর ইউনিয়ন, পশ্চিমে মুহুরী নদী ও ফেনী সদর উপজেলার ফাজিলপুর ইউনিয়ন, দক্ষিণ-পশ্চিমে ঘোপাল ইউনিয়ন, দক্ষিণে ফেনী নদী ও চট্টগ্রাম জেলার মীরসরাই উপজেলার করেরহাট ইউনিয়ন এবং পূর্বে ভারতের ত্রিপুরা প্রদেশ অবস্থিত। শুভপুর ইউনিয়ন ছাগলনাইয়া উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম ছাগলনাইয়া থানার আওতাধীন। এটি জাতীয় সংসদের ২৬৫নং নির্বাচনী এলাকা ফেনী-১ এর অংশ। গ্রামের সংখ্যা ১১টি। মুহুরী নদী ফেনী নদী হাট/বাজারসংখ্যা ৫টি। ছাগলনাইয়া উপজেলা ছাগলনাইয়া থানা ফেনী জেলা http://subhapurup.feni.gov.bd/bn/site/page/ENv8-%E0%A6%8F%E0%A6%95-%E0%A6%A8%E0%A6%9C%E0%A6%B0%E0%A7%87 http://subhapurup.feni.gov.bd/bn/site/page/ENv8-%E0%A6%8F%E0%A6%95-%E0%A6%A8%E0%A6%9C%E0%A6%B0%E0%A7%87 "সংরক্ষণাগারভুক্ত অনুলিপি"। শুভপুর ইউনিয়ন। ৬ সেপ্টেম্বর ২০১৩ তারিখে ইউনিয়ন মূল |ইউআরএল= এর মান পরীক্ষা করুন (সাহায্য) থেকে আর্কাইভ করা।  http://subhapurup.feni.gov.bd/bn/site/page/ENv8-%E0%A6%8F%E0%A6%95-%E0%A6%A8%E0%A6%9C%E0%A6%B0%E0%A7%87 http://subhapurup.feni.gov.bd/bn/site/page/ENv8-%E0%A6%8F%E0%A6%95-%E0%A6%A8%E0%A6%9C%E0%A6%B0%E0%A7%87
সিল্‌ভ্যাঁ উইল্টর্ড

সিল্‌ভ্যাঁ উইল্টর্ড (Sylvain Wiltord)(মে ১০, ১৯৭৪) একজন কৃতী ফরাসি ফুটবল খেলোয়াড়। তিনি সাধারণত স্ট্রাইকার হিসেবে খেলে থাকেন। ২০০২ এবং ২০০৬ সালে অনুষ্ঠিত ফিফা বিশ্বকাপে তিনি ফ্রান্সের প্রতিনিধিত্ব করেন।